Holen-mor gros Gwenrann , dastumet a-holl-viskoazh gant an dorn hervez un hentenn  artizanel,  zo brudet mat evit e vertuzioù keginañ. Glas dre natur eo pa zeu da strinkennañ a-stok ouzh ar pri zo stank an oligoelfennoù ennañ. Holen Gwenrann neo ket ken sal hag holen ar Mor Kreizdouarel,  dousoch eo e vlaz ha fonnusoch e frondoù. Abalamour da se e plij gwelloch dar geginerien ober gantañ evit frondiñ ar chourbouilhoñsoù, poazhañ al legumajoù en dour, met ivez evit ar grilhadennoù hag ar poazhadurioù e kreun holen. Ne vez ket gwalchet, na puraet, nag ouzhpennet tamm danvez ebet ennañ, ha mat eo e saour evit an dinell diegezhel hag hengounel.    Dastumet e vez an holen gros bemdez, e-pad an hañv, pa vez brav an amzer, avel hag heol war un dro war gourenez Gwenrann. E fin an  endervezh, gant efed an diaezhennadur ez eus betek 280 g holen/l, setu ma teu da strinkennañ ha da ouelezenniñ war pri al lagadoù. Ha neuze e ra ar paluder war-dro bountañ an holen war-du ribloù an oglenn diwar-bouez ul las, un ostilh koad gant ur vrech hir-kenañ. Goude-se e led anezhañ war al ladur, zo ur seurt pladenn ront e pri. Eno e chom an holen da zizourañ a-bad an noz. An deiz war-lerch ez a ar paluder da gas an 60 kg holen dre lagad, en ur garigell goad, war stok holen bras ar silin :  ar bern.    Gant un doare  dastum artizanel , doujus ouzh an endro, eo deuet holen Gwenrann Le Guérandais da vezañ mestr marchad an holenoù orin.